|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 8. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 4** | | ОДЕЉЕЊЕ**:** | | ДАТУМ**:** |
| Наставна тема: | **ИКТ** | | | |
| Наставна јединица: | Организација података у табели | | | |
| Тип часа: | Обрада | | | |
| Циљ часа: | Научити ученике како да планирају организацију података, креирају табелу и како да сортирају податке. | | | |
| Исходи часа: | **По завршетку часа ученици ће бити у стању да:**   * препознају ентитет, атрибут и запис у табели, * креирају табелу на основу извршене анализе, * сортирају податке у табели по једном и више критеријума, * штампају радни лист и креирају PDF. | | | |
| Облик рада: | Фронтални, индивидуални | | | |
| Наставне методе: | Метода практичног рада, метода решавања проблемских задатака | | | |
| Наставна средства: | * Интерактивна табла или пројектор * Десктоп рачунар/лаптоп рачунар * Уџбеник ИНФОРМАТИКА И РАЧУНАРСТВО за 8. разред основне школе | | | |
| Корелација са другим предметима: | Математика  Техника и технологија  Енглески језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 мин) | Наставник подсећа ученике да су на претходним часовима радили са унапред припремљеним табелама и нису размишљали о њеним елементима. Наставник упознаје ученике са циљем лекције. Наставник ученицима поставља неколико питања. На пример:   * Које податке би било потребно сакупити за сваког ученика уколико желите да направите табелу са оценама из свих предмета за сваког ученика из одељења? * Који податак можете прорачунати на основу свих оцена једног ученика?   Ученици активно учествују и дају одговоре. | | | |
| **Главни део:**  (30 минута) | Наставник објашњава ученицима на који начин се врши анализа података које треба да садржи табела и разлику између ентитета, атрибута и записа у табели. Наставник објашњава на који начин се врши сортирање у програму Microsoft Excel.  Наставник тражи од ученика да пронађу датотеку *Организација података у табели и сортирање.xlsx* и отворе радни лист ***RS.8.1.4\_Радни\_лист\_1.docx*** на рачунару и прочитају опис задатака у радном листу. Представља им циљ задатка: сваки ученик треба да изврши анализу потребних података за табелу и на основу анализе креира табелу. У следећем задатку ученик треба да сортира податке по једном или два критеријума Ако је потребно, ученици могу да се у раду помажу уџбеником.  Наставник наглашава појам ентитета, атрибута и записа табеле.  Наставник подржава и подстиче ученике да коришћењем уџбеника (**стране 40-46**) пронађу начин да ураде задатке.  Наставник објашњава ученицима на који начин се врши штампа радног листа и како се креира PDF.  Наставник тражи од ученика да отворе радни лист ***RS.8.1.4\_Радни\_лист\_2.docx*** на рачунару и прочитају опис задатака у радном листу. Представља им циљеве задатака: сваки ученик треба да научи да креира PDF од радног листа и затим да га одштампа.  Наставник наглашава који је поступак за сортирање података табеле са више критеријума.  По потреби, наставник помаже ученицима да ураде задатке.  Ученици активно учествују у изради задатака. | | | |
| **Завршни део:**  (5 минута) | Наставник дели ученицима евалуациони лист  ***RS.8.1.4\_Евалуациони\_лист.docx*** како би проверио у којој мери су ученици разумели садржаје обрађене на часу. Ученици попуњавају евалуационе листове. После тога, наставник проверу ради фронтално. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |